Ustanova Zoološki vrt Grada Zagreba

Zagreb, Fakultetsko dobro 1

Broj : N 031-138-2024.

Zagreb, 04. 10. 2024.

POZIV NA DOSTAVU PONUDE

ZA JEDNOSTAVNU NABAVU

RADOVA NA SANACIJI DRVENE ŠETNICE S VIDIKOVCEM NASTAMBE LEMURA

Ustanova Zoološki vrt Grada Zagreba, (dalje u tekstu: Naručitelj) pokreće postupak jednostavne nabave te upućuje ovaj

POZIV NA DOSTAVU PONUDE

svim zainteresiranim gospodarskim subjektima

1. OPĆI PODACI

## Naziv i sjedište Naručitelja:

Ustanova Zoološki vrt Grada Zagreba

Fakultetsko dobro 1

10 000 Zagreb

telefon: 01 2302 198

OIB: 69262261098

internet stranica: <https://zoo.hr/>

e-mail adresa: [info@zoo.hr](mailto:info@zoo.hr)

## Podaci o Službi zaduženoj za kontakt:

Služba za opće i pravne poslove, adresa elektroničke pošte: [nabava@zoo.hr](mailto:nabava@zoo.hr)

Radovan Jakopec, elektronska pošta: [radovan.jakopec@zoo.hr](mailto:radovan.jakopec@zoo.hr), telefon: 091 5707070

## Popis gospodarskih subjekata s kojima je Naručitelj u sukobu interesa:

1. MORSKI LAV d.o.o., Fakultetsko dobro 1, Zagreb
2. FINVEST CORP d.d. Ulica Ivana Gorana Kovačića 24, Čabar, OIB: 40819225982
3. HIDROELEKTRA MEHANIZACIJA d.d. u stečaju, Radnička cesta 204, Zagreb, OIB: 96667257878
4. LOŠINJSKA PLOVIDBA HOLDING d.d., Lošinjskih brodograditelja 47, Mali Lošinj, OIB: 84596290185
5. PROFICIO d.d., Ilica1a, Zagreb, OIB: 39508009387
6. VUPIK plus d.o.o., Sajmište 113/C, Vukovar, OIB: 81523019624
7. ZVEČEVO d.d., Kralja Tomislava 1, Požega, OIB: 40479860551
8. VUČEDOLSKA JAREBICA d.o.o., Ulica Josipa Rukavine 2b, Vukovar, OIB: 78824624743
9. InovaLab d.o.o., Kostelska ulica 1, Zagreb, OIB: 86210825540
10. ELECTUS USLUGE d.o.o. Strojarska cesta 20, Zagreb, OIB: 24535211509
11. Centar poslova d.o.o. Strojarska cesta 20, Zagreb, OIB: 47927716385
12. Selectio Solutions d.o.o., Strojarska cesta 20, OIB: 25649909399
13. SELECTIO d.o.o. za posredovanje pri zapošljavanju OIB: 18518491403 ?,
14. E-GLAS d.o.o., Miroslava Krleže 4 Rijeka, OIB: 01085855307
15. Electus DSG d.o.o., Strojarska cesta 20, Zagreb, OIB: 91413782576
16. VARTEKS d.d., Zagrebačka 94, Varaždin, OIB: 00872098033
17. KOTKA d.d., , D.G. Krambergera 1, Krapina, OIB: 10627442814-
18. GENOS d.o.o., Osijek, Vatrogasna ulica 112, OIB: 17560201884
19. Institut za razvoj i inovativnost mladih, Kostelska ulica 1., Zagreb OIB: 29139223214
20. Gideon Brothers inc., 3500 South DuPont Highway, Dover, DE 19901 USA
21. Gripole projekt jug d.o.o., Palinovečka ulica 51, Zagreb, OIB: 98063166951
22. Artemis alfa društvo s ograničenom odgovornošću za usluge, Zagreb, Strojarska cesta 20, 46110698761
23. Opis predmeta nabave

Predmet nabave su građevinski radovi na sanaciji drvene šetnice s vidikovcem nastambe lemura (drvenog mosta) unutar Zoološkog vrt Grada Zagreba, prema Idejnom projektu sanacija drvene šetnice s nastambe lemura(broj projekta): 17/24-A i Općim uvjetima uz Troškovnik građevinskih i obrtničkih radova

Radovi će se obavljati na kčbr. 4929 k.o. Maksimir, u Ustanovi Zoološki vrt Grada Zagreba, Fakultetsko dobro 1., Zagreb., koja se nalazi u Parku Maksimir, spomeniku parkovne arhitekture.

Radovi obuhvaćaju građevinske, obrtničke i zemljane radove odnosno radove krajobraznog uređenja te s njima povezan dovoz, utovar i transport svog potrebnog materijala i opreme, sva potrebna mjerenja i kontrole potrebne za dokaze kakvoće materijala od kojeg se izvode radovi propisani troškovnikom.

Ponuditeljima radova je omogućeno da temeljito pregledaju lokaciju gradnje predmetnu česticu na kojoj je potrebno izvršiti radove sadržane u troškovniku, provjeriti mogućnost prometnog pristupa građevinskim strojevima i mehanizaciji te mogućnost privremenog odlaganja materijala.

Ponuditelj je obavezan u pisanom obliku obavijestiti naručitelja o eventualno uočenim propustima ili nedostacima ponude, a koje bi bile ustanovljene pregledom iste ili lokacije izvedbe radova. Naknadne primjedbe izvođača radova neće biti uvažene.

Predajom ponude smatrat će se da je ponuditelj upoznat s budućim gradilištem i okolinom, da je ispitao prirodu, , svrhu i karakter budućih radova, da je upoznat s postojećim prilazima i ostalim uvjetima da je upoznao sve bitne elemente koji ima ju utjecaja na organizaciju gradilišta i tehnologiju poput organizacije rada u okolnim objektima koji moraju funkcionirati i za vrijeme gradilišta, da je ispitao i provjerio postojeće izvore za snabdijevanje materijalom, kao i sve ostale okolnosti koje utječu na izvođenje radova, u svemu proučio dokumentaciju za izvođenje radova, da je došao do svih potrebnih podataka bitnih za izradu ponude te da je, na osnovu svega toga, dostavio svoju ponudu. Ako Ponuditelj propusti utvrditi sve podatke koji utječu na izvođenje radova, to ga neće osloboditi bilo koje odgovornosti i rizika za izvedbu radova.

Izvođač radova je dužan prije početka radova obići i pregledati lokaciju gradnje, a za sve nedoumice o načinu izvedbe ili kalkulacije cijena treba pravovremeno tražiti objašnjenje od naručitelja i projektanta.

Obim radova je izvođač dužan prethodno nuđenju provjeriti i stvarna količina ne utječe na cijenu ponuđene stavke. Plaćanje svih pristojbi uključiti u jediničnu cijenu stavke.

Sve radove treba izvesti prema opisu pojedinih stavaka troškovnika i uvjeta pojedinih radova uz Troškovnik.

Gospodarskim subjektima se preporuča pregled lokacije u Ustanovi Zoološki vrt Grada Zagreba, Fakultetsko dobro 1., o vlastitom trošku te prikupljanje svih potrebnih podataka za izradu ponude.

Lokacija je dostupna za pregled svakog četvrtka tijekom provedbe nabave u razdoblju od 10.00 do 13.00 sati uz prethodnu najavu (minimalno 24 sata ranije) na e-mail: davorka.maljkovic@zoo.hr.

Tehnička i projektna dokumentacija (idejni projekt i Opći uvjeti) objavljena je uz ovu dokumentaciju o nabavi i također je dostupna zainteresiranim gospodarskim subjektima na adresi: Ustanova Zoološki vrt grada Zagreba, Fakultetsko dobro 1., 10000 Zagreb. Uvid je moguć uz prethodan dogovor s članovima projektnog tima na mail: davorka.maljkovic@zoo.hr i zoran.petkovic@zoo.hr.

45220000 - Radovi na niskogradnji i radovi na visokogradnji

Predmet nabave nije podijeljen na grupe:

1. Vrsta postupka nabave:

Postupak jednostavne nabave radova.

Sukladno čl. 15. st. 1. Zakona o javnoj nabavi (Narodne novine br. 120/2016 i 114/2022) za procijenjenu vrijednost nabave manju od 26.540,00 eura bez PDV-a za robu i usluge, odnosno manje od 66.360,00 eura bez PDV-a za radove, Naručitelj ne provodi postupak javne nabave propisan Zakonom o javnoj nabavi.

Postupak jednostavne nabave provodi se u skladu s Pravilnikom o jednostavnoj nabavi Ustanove Zoološki vrt Grada Zagreba od 19.09.2023. godine objavljenom na stranici <https://zoo.hr/2023_09_19_pravilnik-o-jednostavnoj-nabavi-procisceni-tekst/>.

1. OBJAVA POZIVA NA DOSTAVU PONUDE:

Ovaj poziv objavljuje se na službenoj internetskoj stranici Naručitelja <https://zoo.hr/jednostavna-nabava/> uz Obrazac Ponudbenog lista i Troškovnika, koji su sastavni dio ovog Poziva na dostavu ponude.

1. PROCIJENJENA VRIJEDNOST NABAVE:

Procijenjena vrijednost nabave iznosi 60.000,00 € (bez PDV-a).

1. TEHNIČKE SPECIFIKACIJE

Tehničkim specifikacijama utvrđuju se tražene značajke radova koji se nabavljaju, a nalaze se u troškovniku i Općim uvjetima.

Sav potreban materijal i alat koji je neophodan za pružanje usluge osigurava ponuditelj tako da je i cijena materijala uključena u cijenu radova.

Ukoliko postoje izuzetci od navedenog pravila oni su izrijekom navedeni u troškovniku.

Za kvalitetu pruženih usluga pružatelj odgovara sukladno odredbama Zakona o obveznim odnosima.

Pri izradi tehničkih specifikacija su uzeti u obzir kriteriji dostupnosti za osobe s invaliditetom.

1. UVJETI I ZAHTJEVI KOJI MORAJU BITI ISPUNJENI SUKLADNO POSEBNIM PROPISIMA ILI STRUČNIM PRAVILIMA

Svaki gospodarski subjekt koji izvodi radove mora posjedovati sva potrebna ovlaštenja sukladno odredbama Zakona o poslovima i djelatnostima prostornog uređenja i gradnje („Narodne Novine„ broj 78/15 i 118/18 i 110/19).

1. OBAVLJANJE DJELATNOSTI GRAĐENJA

Temeljem članka 29. Zakona o poslovima i djelatnostima u prostornom uređenju i gradnji, graditi i/ili izvoditi radove na građevini može pravna osoba ili fizička osoba obrtnik, registrirana za obavljanje djelatnosti građenja, odnosno za izvođenje pojedinih radova koja ispunjava uvjete propisane Zakonom o poslovima i djelatnostima prostornog uređenja i gradnje te posebnim propisima kojima se uređuje gradnja. Izvođač je dužan osigurati da pojedini rad obavlja osoba koja ima odgovarajuće stručne kvalifikacije.

2. INŽENJER GRADILIŠTA\VODITELJ RADOVA

Temeljem članka 30. Zakona o poslovima i djelatnostima prostornog uređenja i gradnje izvođač mora u obavljanju djelatnosti građenja imati zaposlenog inženjera gradilišta i/ili voditelja radova.

Gospodarski subjekt za potrebe izvršenja ugovora koji je predmet nabave mora na raspolaganju imati slijedeće stručnjake/stručnjaka:

‐ najmanje 1 (jednog) inženjera gradilišta i/ili voditelja radova

1. OBRAZOVNE I STRUČNE KVALIFIKACIJE IZVOĐAČA RADOVA

Ponuditelj mora dokazati da ima zaposlenog najmanje jednog inženjera gradilišta/voditelja radova građevinske i/ili arhitektonske struke, što dokazuje:

za inženjera gradilišta i/ili voditelja radova građevinske struke i/ili arhitektonske struke

• Diploma/Dokument kojim dokazuje da je stručnjak završio preddiplomski sveučilišni studij i stekao akademski naziv sveučilišni prvostupnik (baccalaureus) inženjer odgovarajuće struke ili stručni studij i stekao stručni naziv stručni prvostupnik (baccalaureus) inženjer odgovarajuće struke ako je tijekom cijelog svog studija stekla najmanje 180 ECTS bodova, odnosno koja je na drugi način propisan posebnim propisom stekla odgovarajući stupanj obrazovanja odgovarajuće struke,

i

• Dokaz o položenom stručnom ispitu,

ili

• za inženjera gradilišta – Rješenje ili Potvrda o upisu u imenik inženjera gradilišta nadležne Komore i/ili voditelja radova građevinske struke i/ili arhitektonske struke Rješenje ili Potvrda o upisu u imenik inženjera gradilišta ili Rješenje/Potvrda o upisu u imenik voditelja radova nadležne Komore

Ako je iz dokaza o položenom stručnom ispitu vidljiv podatak o završenom preddiplomskom studiju, odnosno stečenom akademskom nazivu, tada uz isti nije potrebno dostavljati Diplomu ili drugi dokument kojim se ta činjenica dokazuje.

Ako je ponuditelj strana osoba sa sjedištem u drugim državama i dokazuje sposobnost iz ove točke stranim osobama, dostavlja:

-izjavu o raspolaganju osobama koje ispunjavaju uvjete propisane glavom VIII. Strane osobe koje obavljaju poslove i djelatnosti prostornog uređenja i gradnje Zakona o poslovima i djelatnostima prostornog uređenja i gradnje ( NN 78/15, 118/18,110/19).

Ukoliko tijekom izvršenja ugovora zbog nepredviđenih okolnosti dođe do potrebe za zamjenom stručnjaka potrebno je zatražiti pisanu suglasnost naručitelja o traženoj izmjeni.

Novi predloženi stručnjak mora imati iste ili bolje kvalifikacije i stručno iskustvo.

1. TROŠKOVNIK

Troškovnik se nalazi u prilogu ovog Poziva na dostavu ponuda.

Predmet nabave nije podijeljen na grupe.

Gospodarski subjekt treba popuniti priloženi troškovnik - upisati sve jedinične cijene stavaka i ukupne cijene stavaka, kao i cijenu ponude bez poreza na dodanu vrijednost.

Ukoliko određenu stavku troškovnika ponuditelj neće naplaćivati, odnosno, ukoliko ju nudi besplatno ili je ista uračunata u cijenu neke druge stavke, ponuditelj je u troškovniku za istu stavku obvezan upisati iznos „0,00“.

Ukoliko ponuditelj izmijeni troškovnik koji se nalazi u prilogu Poziva na dostavu ponuda (promijeni tekstualni opis, jedinicu mjere ili količinu stavke) smatrat će se da njegova ponuda nije sukladna Pozivu na dostavu ponuda, odnosno, da je nepravilna. Ukoliko troškovnik nije moguće dopuniti, razjasniti ili upotpuniti sukladno odredbama članaka 293. Zakona o javnoj nabavi, takvu ponudu Naručitelj će odbiti na temelju rezultata pregleda i ocjene.

1. MJESTO IZVRŠENJA UGOVORA

Mjesto izvršenja ugovora je Republika Hrvatska, Grad Zagreb na lokaciji Naručitelja:

Zagreb, Fakultetsko dobro 1.

1. ROK POČETKA I ZAVRŠETKA IZVRŠENJA UGOVORA

Rok početka: 8 dana od dana primitka pisanog Ugovora.

Rok završetka: 45 dana od dana početka izvršenja ugovora.

1. ROK VALJANOSTI PONUDE:

30 dana od dana isteka roka za dostavu ponude.

1. ROK, NAČIN I UVJETI PLAĆANJA:

Izvršitelj je obvezan prema Naručitelju poslati isključivo eRačun. Obračun i naplata izvršenih radova obavit će se nakon potpisom prihvaćenih računa od strane Naručitelja, a sve temeljem jediničnih cijena iz troškovnika i stvarno izvedenih količina radova iz Troškovnika.

Naručitelj se obvezuje ovjereni nesporni dio računa isplatiti izvršitelju u roku 30 (trideset) dana od dana primitka računa.

1. CIJENA PONUDE:

Cijena ponude treba predstavljati zbroj iznosa u potpunosti ispunjena Troškovnika.

Cijena ponude piše se brojkama u apsolutnom iznosu i izražava se u eurima. Cijena je nepromjenjiva. Cijena ponude izražava se za cjelokupan predmet nabave. U cijenu ponude bez poreza na dodanu vrijednost moraju biti uračunati svi troškovi (uključujući posebne poreze) i popusti. Ako cijena ponude bez poreza na dodanu vrijednost iskazana u troškovnicima ne odgovara cijeni ponude bez poreza na dodanu vrijednost iskazanoj u ponudbenom listu, vrijedi cijena ponude bez poreza na dodanu vrijednost iskazana u troškovnicima.

1. KRITERIJ ODABIRA PONUDE:

Kriterij odabira ponude je najniža cijena (uspoređuje se cijena ponuda bez PDV-a).

U slučaju da su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

1. JEZIK NA KOJEM SE IZRAĐUJE PONUDA:

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

Ukoliko su neki od dokumenata, traženih Pozivom na dostavu ponuda, koje je dostavio ponuditelj, izdani na stranom jeziku, ponuditelj je dužan dostaviti i njihov prijevod na hrvatski jezik, osim ako je ovim Uputama određeno drugačije.

Ako je bilo koji drugi dokument ponuditelja, izdan na stranom jeziku, a ovom dokumentacijom o nabavi nije drukčije određeno, ponuditelj ga mora dostaviti zajedno s prijevodom na hrvatski jezik.

Ukoliko dostavljeni prijevod (koji nije ovjeren) ostavlja nejasnoće koje onemogućavaju naručitelja da donese nedvojbenu odluku o nekoj odlučnoj činjenici, naručitelj zadržava pravo i zatražiti dostavu ovjerenog prijevoda.

1. OBVEZNI SADRŽAJ PONUDE:
2. Ponudbeni list
3. Izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana, ne stariji od 3 mjeseca od dana objave Poziva na dostavu ponude na Službenim stranicama Naručitelja <https://zoo.hr/jednostavna-nabava/> . Ako se u državi poslovnog nastana gospodarskog subjekta, odnosno državi čiji je osoba državljanin ne izdaju navedeni dokumenti ili ako isti ne obuhvaćaju sve okolnosti iz članka 251. stavka 1. Zakona o javnoj nabavi, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin. Navedenu izjavu može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.
4. Potvrda Porezne uprave o stanju duga ili druga istovrijedna isprava nadležnog tijela koja se izdaje u državi članici poslovnog nastana gospodarskog subjekta kojom se mora potvrditi da je ispunio obveze plaćanja dospjelih poreznih obveza i obveza za mirovinsko i zdravstveno osiguranje, ne starija od 30 dana od dana objave Poziva za dostavu ponuda na Službenim stranicama Naručitelja, osim ako mu sukladno posebnom propisu plaćanje nije dopušteno ili mu je odobrena odgoda plaćanja. Ako se u državi poslovnog nastana gospodarskog subjekta, odnosno državi čiji je osoba državljanin ne izdaju navedeni dokumenti ili ako isti ne obuhvaćaju sve okolnosti iz članka 252. stavka 1. Zakona o javnoj nabavi, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.
5. Dokaze iz točaka 7. i 8. ovog Poziva
6. Troškovnik

Smatra se da ponuditelj predajom ponude u cijelosti prihvaća sve uvjete i zahtjeve iz ovog Poziva na dostavu ponuda.

Ponuditelj se može osloniti na sposobnost drugih gospodarskih subjekata, bez obzira na pravnu prirodu njihova međusobna odnosa.

Naručitelj može isključiti gospodarskog subjekta iz postupka sukladno odredbama članka 254. Zakona o javnoj nabavi (Narodne novine broj 120/16 i 114/22).

1. NAČIN DOSTAVE PONUDE

Ponuda se izrađuje i dostavlja:

u elektroničkom obliku uz naznaku: predmet nabave „RADOVI NA SANACIJI DRVENE ŠETNICE“ na mail [nabava@zoo.hra](mailto:nabava@zoo.hra)

Datum i sat primitka ponude je trenutak kad je ponuda u elektroničkom obliku zaprimljena na serveru Naručitelja, odnosno kad je ponuda u pisanom obliku zaprimljena u urudžbenom zapisniku Naručitelja.

Do isteka roka za dostavu ponude, ponuditelj može od ponude odustati ili istu izmijeniti, na isti način na koji je predao ponudu.

Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude.

Sve dokumente koji se prilažu uz ponudu ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

Za vrijeme roka za dostavu ponuda gospodarski subjekti mogu zahtijevati dodatne informacije, objašnjenja ili izmjene u vezi s nabavnom dokumentacijom, a najkasnije dva radna dana prije dana u kojem ističe rok za dostavu ponuda. Ako je zahtjev pravodoban, naručitelj će odgovor, dodatne informacije i objašnjenja objaviti odnosno dostaviti odgovor svim zainteresiranim gospodarskim subjektima na e mail adresu navedenu prilikom objašnjenja bez odgode putem e-maila, pod odgovarajućim postupkom nabave.

Ispravci u priloženim dokumentima koji su sastavni dio ponude moraju biti izrađeni na način da su vidljivi ili dokazivi (npr. brisanje ili uklanjanje slova ili otiska).

Nakon isteka roka za dostavu ponuda, Naručitelj može od najpovoljnijeg ponuditelja zatražiti dostavu izvornika ili ovjerenih preslika svih onih dokumenata koji su traženi, a koje izdaju nadležna tijela.

1. ROK ZA DOSTAVU PONUDE

Rok za dostavu ponude je **15. 10. 2024. do 24:00 sati**.

1. Jamstvo za uredno ispunjenje ugovora o jednostavnoj nabavi

Odabrani ponuditelj s kojim će biti sklopljen ugovor o jednostavnoj nabavi, koji je obvezan do dana uvođenja u posao, dostaviti naručitelju jamstvo za uredno ispunjenje ugovora za slučaj povrede ugovornih obveza u iznosu 10% (deset posto) od vrijednosti ugovora (bez PDV-a).

Jamstvo za uredno ispunjenje ugovora o javnoj nabavi podnosi se ili u obliku zadužnice ili uplatom novčanog pologa u korist računa naručitelja.

Jamstvo za uredno ispunjenje ugovora o javnoj nabavi mora biti valjano minimalno 30 dana duže od isteka roka izvršenja ugovora.

Navedeno jamstvo odabrani ponuditelj je dužan dostaviti odmah nakon potpisa, a najkasnije u roku od 8 dana od dana potpisa ugovora, u obliku zadužnice ovjerene po javnom bilježniku. Jamstveni rok teče od dana potpisa ugovora do njegovog potpunog izvršenja.

U slučaju zajednice gospodarskih subjekata:

* ili svaki član zajednice mora dostaviti zadužnicu u iznosu razmjernom dijelu ugovora o javnoj nabavi koji je taj član izvršio. Zbroj iznosa tako dostavljenih zadužnica mora odgovarati prethodno traženom iznosu jamstva - 10% (deset posto) od vrijednosti ugovora (bez PDV-a),
* ili zadužnica može glasiti na bilo kojeg člana zajednice, a ostali članovi moraju biti navedeni kao jamci platci. U tom slučaju naručitelj može po svom izboru zahtijevati naplatu svoje tražbine od dužnika ili jamaca plataca, ili i od dužnika i jamaca plataca u isto vrijeme.

Ako se jamstvo za uredno ispunjenje ugovora o jednostavnoj nabavi daje uplatom novčanog pologa u traženom iznosu, isti se uplaćuje u korist računa:

Ustanova Zoološki vrt Grada Zagreba

Fakultetsko dobro 1

10000 ZAGREB

HR3023600001300175511

Model: HR99, Poziv na broj: 2024-OIB ugovaratelja

U slučaju nedostavljanja jamstva za uredno ispunjenje ugovora o jednostavnoj nabavi, odnosno ako polog nije uplaćen u ugovorenom roku, naručitelj ima pravo raskinuti ugovor i naplatiti jamstvo za ozbiljnost ponude, odnosno ima pravo naplatiti ugovornu kaznu.

U slučaju izmjene ugovora o jednostavnoj nabavi za vrijeme njegova trajanja u smislu sklapanja dodatka ugovoru radi produženja roka izvršenja ugovora i/ili povećanja ugovorene cijene, ugovaratelj se obvezuje dostaviti novo jamstvo ili produženje istog u roku 7 (sedam) dana od dana obostranog potpisa dodatka ugovoru.

U slučaju da ugovaratelj ne dostavi novo jamstvo sukladno navedenom, naručitelj će naplatiti prvotno dostavljeno jamstvo za uredno ispunjenje ugovora za slučaj povrede ugovornih obveza odnosno ugovornu kaznu te ima pravo raskinuti ugovor.

JAMSTVO ZA MATERIJALNE NEDOSTATKE PROIZVODA

Odabrani ponuditelj jamči da će proizvod zadržati svojstva materijala i funkcionalnosti, otpornost na vremenske uvjete i neprirodne promjene boje te sigurnosti (da neće doći do loma ili puknuća ili njenih sastavnih dijelova i/ili nosača i pričvrsnih vijaka, kao niti do hrđanja ugrađenog proizvoda u trajanju od najmanje 5 godina.

Ugovaratelj se, uz primopredaju izvršenih radova, obvezuje dostaviti jamstvenu izjavu.

1. OSTALO

**19.1 Obavijest o rezultatima provedenog postupka:** obavijest o odabranom ponuditelju objavit će se na istoj internetskoj stranici Naručitelja <https://zoo.hr/jednostavna-nabava/> uz objavljeni postupak.

Nakon objave obavijesti o odabranom ponuditelju, ponuditelji čija ponuda nije odabrana, mogu putem elektronske pošte zatražiti Zapisnik o pregledu ponuda.

**19.2.** S najpovoljnijim ponuditeljem (koji je podnio valjanu i pravodobnu ponudu s najnižom ponuđenom cijenom) **sklopiti će se ugovor**.

19.3. Ispunjenje uvjeta temeljem Odluka i Uredbi Vijeća Europske Unije

Odlukom Vijeća Europske unije 2022/578 o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini – čl.1.h.

(Link: <https://eur-lex.europa.eu/legal-content/HR/TXT/?uri=uriserv%3AOJ.L_.2022.111.01.0070.01.HRV&toc=OJ%3AL%3A2022%3A111%3ATOC>)

i

Uredbom Vijeća Europske Unije 2022/576 o izmjeni Uredbe (EU) br. 833/2014 o mjerama ograničavanja s obzirom na djelovanja Rusije kojima se destabilizira stanje u Ukrajini – čl. 5.k.

(Link: <https://eur-lex.europa.eu/legal-content/HR/TXT/?uri=uriserv%3AOJ.L_.2022.111.01.0001.01.HRV&toc=OJ%3AL%3A2022%3A111%3ATOC>)

propisano je:

"Zabranjuje se dodjela bilo kojeg ugovora o javnoj nabavi koji su obuhvaćeni područjem primjene direktiva 2014/23/EU, 2014/24/EU, 2014/25/EU i 2009/81/EZ Europskog parlamenta i Vijeća, kao i članka 10. stavaka 1. i 3., stavka 6. točaka od (a) do (e) te stavaka 8., 9. i 10. i članaka 11., 12., 13. i 14. Direktive 2014/23/EU, članaka 7. i 8., članka 10. točaka od (b) do (f) te od (h) do (j) Direktive 2014/24/EU, članka 18., članka 21. točaka od (b) do (e) te od (g) do (i) i članaka 29. i 30. Direktive 2014/25/EU te članka 13. točaka od (a) do (d) i od (f) do (h) i točke (j) Direktive 2009/81/EZ, sljedećim osobama, subjektima ili tijelima, ili nastavak izvršavanja bilo kojeg takvog ugovora sa sljedećim osobama, subjektima ili tijelima:

(a) ruski državljanin ili fizička ili pravna osoba, subjekt ili tijelo s poslovnim nastanom u Rusiji;

(b) pravna osoba, subjekt ili tijelo u čijim vlasničkim pravima subjekt iz točke (a) ovog stavka ima izravno ili neizravno više od 50 % udjela; ili

(c) fizička ili pravna osoba, subjekt ili tijelo koji djeluju za račun ili prema uputama subjekta iz točke (a) ili (b), uključujući, ako oni čine više od 10 % vrijednosti ugovora, podugovaratelje, dobavljače ili subjekte na čije se kapacitete oslanja u smislu direktiva 2014/23/EU, 2014/24/EU, 2014/25/EU i 2009/81/EZ."

Sukladno navedenom, a u svrhu dokazivanja ispunjenja uvjeta propisanih Odlukom i Uredbom Vijeća Europske unije, ponuditelj koji je podnio valjanu i pravodobnu ponudu s najnižom ponuđenom cijenom, na zahtjev Naručitelja će ispuniti i dostaviti izjavu potpisanu od odgovorne osoba ponuditelja/zajednice ponuditelja, kojom izjavljuje da ne postoje okolnosti koje su ovom točkom dokumentacije o nabavi propisane kao zapreka za dodjelu ugovora o javnoj nabavi, najkasnije do donošenja odluke o odabiru.

U slučaju da ponuditelj koji je podnio ponudu s najnižom cijenom, na zahtjev Naručitelja ne dostavi izjavu kojom izjavljuje da ne postoje okolnosti koje su ovom točkom Poziva na dostavu ponuda propisane kao zapreka za dodjelu ugovora o javnoj nabavi ili se utvrdi postojanje okolnosti koje su ovom točkom Poziva na dostavu ponuda propisane kao zapreka za dodjelu ugovora o javnoj nabavi, ponuda istog će biti odbijena kao nepravilna jer nije sukladna ovom Pozivu na dostavu ponuda.

Ustanova Zoološki vrt Grada Zagreba